Παγκόσμιο πρωτάθλημα Φόρμουλα 1 (2023)

Το Παγκόσμιο Πρωτάθλημα Φόρμουλα 1 για το 2023 είναι ένα προγραμματισμένο πρωτάθλημα αγώνων αυτοκινήτου για αυτοκίνητα της Φόρμουλα 1, το οποίο θα είναι η 74η έκδοση του Πρωταθλήματος. Το πρωτάθλημα πρόκειται να διεξαχθεί σε ένα ρεκόρ είκοσι τεσσάρων αγώνων, σε όλο τον κόσμο, και έχει προγραμματιστεί να ξεκινήσει τον Μάρτιο και να τελειώσει τον Νοέμβριο.

Οι ομάδες θα αγωνιστούν για το Πρωτάθλημα οδηγών και κατασκευαστών.

Ομάδες και οδηγοί

Αλλαγές Οδηγών 

Ο Σεμπάστιαν Φέτελ πρόκειται να αποσυρθεί στο τέλος του πρωταθλήματος του 2022, τερματίζοντας την καριέρα του στη Φόρμουλα 1 μετά από 15 σεζόν. Τη θέση του στην Aston Martin πρόκειται να την πάρει ο Φερνάντο Αλόνσο, ο οποίος θα φύγει από την Alpine μετά από δύο σεζόν. Ο αντικαταστάτης του ανακοινώθηκε ως ο πρωταθλητής της Φόρμουλα 2 το 2021 και ο εφεδρικός οδηγός τους Όσκαρ Πιάστρι, ο οποίος θα έπρεπε να κάνει το ντεμπούτο του στη Φόρμουλα 1. Λίγο μετά από αυτή την ανακοίνωση όμως, ο Πιάστρι δήλωσε ότι δεν είχε υπογράψει συμβόλαιο για το 2023 και ότι δεν θα οδηγούσε για την Alpine.Στις 2 Σεπτέμβριου ανακοινώθηκε ότι ο Όσκαρ Πιάστρι θα οδηγεί για την McLaren 

Ο Ντάνιελ Ρικιάρντο πρόκειται να αποχωρήσει από τη McLaren μετά από δύο σεζόν με την ομάδα. Είχε συμβόλαιο να οδηγήσει για αυτήν το 2023, αλλά λύθηκε κατά τη διάρκεια του περσινού πρωταθλήματος με κοινή συμφωνία. Τη θέση του πρόκειται να την καλύψει ο Πιάστρι, ο οποίος θα κάνει το ντεμπούτο του στη Φόρμουλα 1.

Ο Νίκολας Λατίφι πρόκειται να φύγει από την Williams μετά από τρεις σεζόν με την ομάδα,. Η θέση του θα καλυφθεί από τον Λόγκαν Σάρτζεντ εάν εξασφαλίσει αρκετούς πόντους superlicence, που χρειάζεται να τερματίσει στην πρώτη πεντάδα της βαθμολογίας ή στην πρώτη εξάδα χωρίς πόντους ποινής στο Πρωτάθλημα της Φόρμουλα 2. Εάν ο Σάρτζεντ κάνει το ντεμπούτο του στη Φόρμουλα 1, θα γίνει ο πρώτος Αμερικανός οδηγός μετά τον Αλεξάντερ Ρόσι το 2015 που παίρνει μέρος σε Γκραν Πρι.

Ο Πιερ Γκασλί, ο οποίος είχε συμβόλαιο για να οδηγήσει στην Άλφα Τάουρι φέτος, πρόκειται να μετακομίσει στην Alpine, αντικαθιστώντας τον Αλόνσο. Ο Γκασλί πρόκειται να αντικατασταθεί από τον πρωταθλητή της Φόρμουλα Ε για το 2020-21 και πρωταθλητή της Φόρμουλα 2 το 2019 Νικ Ντε Φρίς.

Ο Μικ Σουμάχερ πρόκειται να φύγει από τη Χάας μετά από δύο σεζόν. Τη θέση του πρόκειται να καταλάβει ο Νίκο Χούλκενμπεργκ, ο οποίος αγωνίστηκε για τελευταία φορά στη F1 το 2019 με την ομάδα της Renault.

Πρόγραμμα

Επέκταση ημερολογίου και αλλαγές 
 Το Γκραν Πρι της Κίνας και του Κατάρ έχουν προγραμματιστεί να επιστρέψουν στο ημερολόγιο, αφού είχαν διεξήχθη για τελευταία φορά το 2019 και το 2021, αντίστοιχα. Το Γκραν Πρι του Κατάρ, μαζί με αυτό της Σαουδικής Αραβίας, σχεδιάζεται να μεταφερθεί σε μια νέα, ειδικά σχεδιασμένη πίστα, προτού παραμείνουν στις ίδιες.
Το Γκραν Πρι του Λας Βέγκας πρόκειται να κάνει το ντεμπούτο του, με τον αγώνα να προγραμματίζεται να διεξαχθεί τον Νοέμβριο σε μια νέα πίστα στο Las Vegas Strip. Θα είναι το τρίτο Γκραν Πρι στο πρόγραμμα που θα διεξαχθεί στις ΗΠΑ.
Το Ρωσικό Γκραν Πρι είχε συμβόλαιο για το 2023. Αρχικά προοριζόταν να αλλάξει από την πίστα του Σότσι στο Ιγκόρα Ντραίβ, που βρίσκεται στα περίχωρα της Αγίας Πετρούπολης. H Το αυτό συμβόλαιο "έσπασε" ως αποτέλεσμα της Ρωσικής εισβολής την Ουκρανία.
 Το Γαλλικό Γκραν Πρι δεν θα συμπεριληφθεί στο ημερολόγιο του 2023, αν και οι διοργανωτές του αγώνα δήλωσαν ότι θα στόχευαν σε μια συμφωνία εκ περιτροπής του αγώνα μοιράζοντας τη θέση του με άλλα Γκραν Πρι.

Αλλαγές κανονισμών

Τεχνικοί κανονισμοί 
Μετά από μεγάλα ποσοστά αναπηδήσεών (porpoising) κατά τη διάρκεια της περσινής σεζόν, η FIA πρότεινε την εισαγωγή αλλαγών στους κανονισμούς για τον περιορισμό αυτού του φαινομένου. Οι άκρες του δαπέδου θα ανυψωθούν κατά 15 χιλιοστά (0,59 ίντσες) και ο λαιμός του διαχύτη θα ανυψωθεί επίσης, κατά ένα ποσό που δεν έχει καθοριστεί ακόμη. Οι δοκιμές πλευρικής παραμόρφωσης του δαπέδου αναμένεται επίσης να είναι πιο αυστηρές.

Μετά τη συντριβή του Τζόου Γκουάνγιου στο Βρετανικό Γκραν Πρι, θα απαιτείται πλέον μια στρογγυλεμένη κορυφή στο Roll Hoop, το οποίο θα μειώσει την πιθανότητα να καταστραφεί κατά τη διάρκεια ενός ατυχήματος. Επίσης θα εξασφαλιστεί ένα ελάχιστο ύψος επαφής κατά την διάρκεια των πιστοποιήσεων των αμαξιών. θα υπάρξει μια νέα δοκιμή φυσικής πιστοποίησης όπου θα ασκείται ένα φορτίο στο Roll Hoop προς την εμπρός κατεύθυνση.

Αθλητικοί Κανονισμοί 
Με την πρόθεση να καταστήσει τη χρήση των ελαστικών πιο βιώσιμη στο μέλλον, η Φόρμουλα 1 θα δοκιμάσει τη μείωση των σετ ελαστικών από 13 σε 11 σε δύο αγώνες το 2023. Σε αυτούς τους αγώνες η χρήση ελαστικών στις κατατακτήριες θα επιβληθεί ως σκληρή στο Q1, μεσαία στο Q2 και μαλακή στο Q3, με την προϋπόθεση ότι οι συνθήκες είναι στεγνές. Οι ομάδες είναι συνήθως ελεύθερες να επιλέξουν ποια σύνθεση ελαστικών θα τρέξουν κατά τη διάρκεια των κατατακτηρίων.

Αγώνες σπριντ 
Η αγώνες σπριντ θα θα διπλασιαστούν σε σχέση με τις προηγούμενες σεζόν, πηγαίνοντας από 3 στις 6.

Υποσημειώσεις

Παραπομπές

Εξωτερικοί Σύνδεσμοι

2023